laion/Wikipedia-Exotic huggingface dataset:
פיית' צ'רוטיץ'

פיית' צ'רוטיץ' (באנגלית: Faith Cherotich; נולדה ב-13 ביולי 2004) היא אתלטית קנייתית, זוכת מדליית ארד באליפות עולם (בודפשט 2023) בריצת 3000 מטר מכשולים. צ'רוטיץ' נולדה וגדלה בקניה. באליפות העולם עד גיל 20 שנערכה באוגוסט בניירובי שבקניה זכתה צ'רוטיץ' במדליית זהב בריצת 3000 מטר מכשולים בתוצאה של 9:44.76 דקות. באליפות העולם עד גיל 20 שנערכה באוגוסט בקאלי שבקולומביה זכתה במדליית זהב בריצת 3000 מטר מכשולים בתוצאה של 9:16.14 דקות. באליפות העולם שנערכה באוגוסט בבודפשט שבהונגריה זכתה במדליית ארד בריצת 3000 מטר מכשולים בשיא אישי חדש של 9:00.69 דקות, אחרי וינפרד יאבי מבחריין (8:54.29 דקות) ובת ארצה ביאטריס צ'פקואץ' (8:58.98 מטר). אצטדיון ריצת 3000 מטר מכשולים: 8:59.65 דקות (2023) מדיה וקבצים בנושא פיית' צ'רוטיץ' בוויקישיתוף פיית' צ'רוטיץ', באתר התאחדות האתלטיקה הבין-לאומית
אנסטסיה שקורדאי

אנסטסיה שקורדאי (בבלארוסית: Настасся Шкурдай; נולדה ב-3 בינואר 2003) היא שחיינית בלארוסית, זוכת מדליית ארד באליפות עולם (דוחה 2024) במשחה ל-200 מטר גב, אלופת אירופה בבריכת 25 מטר (גלאזגו 2019) במשחה ל-100 מטר פרפר, וסגנית אלופת אירופה בבריכת 25 מטר (קופנהגן 2017) במשחה שליחים 4x50 מטר מעורב משולב. שקורדאי נולדה בברסט שבבלארוס. באליפות אירופה לנוער שנערכה ביוני-יולי בנתניה שבישראל זכתה במדליית זהב במשחה ל-50 מטר פרפר בתוצאה של 26.53 שניות. בפסטיבל האולימפי האירופי לנוער שנערך ביולי בגיור שבהונגריה זכתה במדליית זהב במשחה ל-100 מטר פרפר בתוצאה של 59.34 שניות, ובמדליית כסף במשחה ל-100 מטר גב בתוצאה של 1:01.76 דקות. באליפות אירופה בבריכת 25 מטר שנערכה בדצמבר בקופנהגן שבדנמרק זכתה במדליית כסף במשחה שליחים 4x50 מטר מעורב משולב בשיא בלארוס חדש של 1:37.74 דקות, אחרי נבחרת השליחים של הולנד (1:37.71 דקות) ולפני נבחרת השליחים של צרפת (1:37.75 דקות). בנוסף, סיימה במקום שביעי במשחה ל-50 מטר פרפר בתוצאה של 25.69 שניות, במקום 13 במשחה ל-200 מטר גב בתוצאה של 2:08.40 דקות, במקום 14 במשחה ל-100 מטר גב בתוצאה של 58.47 שניות, ובמקום 21 במשחה ל-50 מטר גב בתוצאה של 27.41 שניות. במשחה שליחות 4x50 מטר מעורב סיימה במקום תשיעי בתוצאה של 1:49.28 דקות. באליפות אירופה לנוער שנערכה ביולי בהלסינקי שבפינלנד זכתה בשתי מדליות זהב: במשחה ל-50 מטר פרפר בתוצאה של 26.44 שניות, ובמשחה ל-100 מטר פרפר בתוצאה של 59.37 שניות. באולימפיאדת הנוער בואנוס איירס זכתה במדליית כסף ובמדליית ארד: מדליית כסף במשחה ל-50 מטר פרפר בתוצאה של 26.62 שניות, ומדליית ארד במשחה ל-100 מטר פרפר בתוצאה של 59.76 שניות. באליפות העולם בבריכת 25 מטר שנערכה בדצמבר בהאנגג'ואו שברפובליקה העממית של סין סיימה במקום 11 במשחה ל-50 מטר פרפר בתוצאה של 25.69 שניות, במקום 11 במשחה ל-100 מטר פרפר בתוצאה של 57.20 שניות, במקום 19 במשחה ל-100 מטר גב בתוצאה של 58.44 שניות, ובמקום 23 במשחה ל-50 מטר גב בתוצאה של 27.40 שניות. בנוסף, סיימה במקום תשיעי במשחה שליחים 4x50 מטר חופשי משולב בתוצאה של 1:31.92 דקות, ובמקום עשירי במשחה שליחים 4x50 מטר מעורב משולב בתוצאה של 1:39.47 דקות. באליפות אירופה לנוער שנערכה ביולי בקאזאן שברוסיה זכתה בשתי מדליות זהב ובמדליית ארד: מדליות זהב במשחה ל-100 מטר פרפר בשיא אליפות חדש של 57.39 שניות ובמשחה ל-50 מטר פרפר בתוצאה של 26.23 שניות, ומדליית ארד במשחה ל-200 מטר גב בתוצאה של 2:11.84 דקות. באליפות העולם שנערכה ביולי בקוואנגג'ו שבקוריאה הדרומית סיימה במקום תשיעי במשחה שליחים 4x100 מטר מעורב משולב בשיא בלארוס חדש של 3:45.88 דקות. באליפות העולם לנוער שנערכה באוגוסט בבודפשט שבהונגריה זכתה בשתי מדליות כסף: במשחה ל-50 מטר פרפר בשיא בלארוס חדש של 25.77 שניות, ובמשחה ל-100 מטר פרפר בתוצאה של 57.98 שניות. באליפות אירופה בבריכת 25 מטר שנערכה בדצמבר בגלאזגו שבממלכה המאוחדת זכתה במדליית זהב במשחה ל-100 מטר פרפר בשיא בלארוס חדש של 56.21 שניות, לפני אלנה די לידו מאיטליה (56.37 שניות) ואנה נטונטונקי מיוון (56.44 שניות). מדיה וקבצים בנושא אנסטסיה שקורדאי בוויקישיתוף אנסטסיה שקורדאי, באתר olympedia.org אנסטסיה שקורדאי, באתר Swimrankings
Wing

Wing Aviation LLC (ידועה גם בשם Wing) היא חברה בת של אלפאבית, שמפתחת רחפני משלוחים ומערכות אוטונומיות לניהול תעופה. החברה הוציאה את המשלוחים הראשונים שלה ב-2014, וכיום היא פועלת באוסטרליה, ארצות הברית, פינלנד ואירלנד, וצפויה לפעול גם בממלכה המאוחדת. ביולי 2018 הפך המיזם לחברה בת של אלפאבית. בינואר 2019 החלה החברה לבצע משלוחי מזון ומשקאות מהאתר שלה באוסטרליה, כחלק מפיילוט. באפריל הפכה לחברת רחפני המשלוחים הראשונה שקיבלה אישור טיסה מרשות התעופה הפדרלית. ברבעון הראשון של 2022, ביצע השירות יותר מ-50 אלף טיסות. החברה פיתחה את הרחפנים שלה תוך שימת דגש על תאימות ויעילות. הם תוכננו במיוחד למשלוח של חבילות קטנות. כל רחפן מורכב ממספר מדחפים שנועדו להמראה ונחיתה אנכית, וכן כנף קבועה כדי להגדיל את טווח הטיסה. לאחר ההמראה, הרחפן מתחיל לטוס באופן אופקי. מקור הכוח של המנועים הוא בסוללה חשמלית. כדי לשמור על הבטיחות, כל רחפן כולל יתירות, כמו מדחפים נוספים וסוללות. נתיב הטיסה של הרחפן נקבע בהתאם להחלטת מערכת הטיסה האוטונומית שבכנף, וקובעת את המסלול היעיל ביותר מבחינת זמן ומרחק, תוך הימנעות ממכשולים. הרחפן מצויד במצלמת שחור–לבן שמזהה ומנתחת צורות ברמה כללית, כדי לענות על חששות אזרחים מפני פגיעה בפרטיות. החברה ציינה שהצילומים של הרחפן לא נשמרים, ומשמשים ל"ניתוח טכני" בלבד. ב-2022 הציגה Wing סוגי רחפנים חדשים שיכולים לשאת חבילות גדולות וקטנות יותר ממה שהיה אפשרי עד אז. הפעילות של Wing נתקלה בתלונות על רעש, כשתושבים שגרים באזורים בהם החברה פועלת התלוננו על הפגיעה באיכות חייהם. בנובמבר 2019 מצאה ממשלת אוסטרליה שהרעש שהפיקו הרחפנים חורג מרמות הרעש המותרות, וכדי להיענות לדרישה, החלה החברה לפתח להבים שקטים יותר. אתר האינטרנט הרשמי של Wing אתר האינטרנט הרשמי של Wing Wing, ברשת החברתית פייסבוק Wing, ברשת החברתית אקס (טוויטר) Wing, ברשת החברתית אינסטגרם Wing, ברשת החברתית LinkedIn Wing, סרטונים בערוץ היוטיוב "Wing". Google X. נבדק ב-15 באפריל 2019. {{cite web}}: (עזרה) "Helsinki - Finland". Wing (באנגלית). נבדק ב-2020-06-28. "Canberra – Australia". Wing (באנגלית). נבדק ב-2020-06-28. "Virginia – United States". Wing (באנגלית). נבדק ב-2020-06-28. "Alphabet drone firm lifts off in Dublin". Independent.ie (באנגלית). 2022-11-16. נבדק ב-2023-10-27. "Wing Blog: Wing and Apian partner to create medical drone delivery service in Ireland and explore opportunities in the UK". Wing Blog. נבדק ב-2023-10-27. Koulopoulos, Thomas (ביולי 2018). "The Moonshot to Create the Next Google". Inc. נבדק ב-13 ביולי 2018. {{cite news}}: (עזרה) "Google Drones Can Already Deliver You Coffee In Australia". The Wall Street Journal. 8 בינואר 2018. נבדק ב-13 בינואר 2018 – via YouTube. {{cite news}}: (עזרה) "FAA Certifies Google's Wing Drone Delivery Company To Operate As An Airline". NPR.org. נבדק ב-24 באפריל 2019. {{cite web}}: (עזרה) "Alphabet's drone delivery division Wing flies high with 50k deliveries in Q1". The Stack (באנגלית אמריקאית). 2022-04-27. נבדק ב-2022-06-14. "Google Spinoff's Drone Delivery Business First to Get FAA Approval". Bloomberg. 22 באפריל 2019. נבדק ב-24 באפריל 2019 – via www.bloomberg.com. {{cite news}}: (עזרה) "Wing Blog: Wing's Aircraft Library". Wing Blog. נבדק ב-2022-12-27.
רוי קורין

רוי קורין (נולד ב-10 בספטמבר 2002) הוא כדורגלן ישראלי המשחק בעמדת החלוץ בהפועל תל אביב. קורין התחיל את הקריירה שלו בקבוצת הילדים של מכבי הרצליה ובגיל 15 הצטרף לקבוצת הנערים של מכבי נתניה. ב-31 ביולי 2019 ערך את הופעת הבכורה שלו בקבוצה הבוגרת בהפסד 2-1 לעירוני קריית שמונה במסגרת גביע הטוטו. ב-26 באוגוסט ערך את הופעת הבכורה שלו בליגת העל בהפסד 2-0 להפועל תל אביב. בקיץ 2021 הושאל להפועל רמת גן. ב-2 בספטמבר הבקיע את שער הבכורה שלו בקריירה בתיקו 1-1 נגד בני יהודה. את העונה סיים עם 5 שערים ב-35 הופעות. בקיץ 2022 חזר לנתניה אך מאחר שמיעט לשחק במדיה, ב-30 בינואר 2024 הושאל למכבי פתח תקווה. ב-2 ביולי 2024 הושאל להפועל תל אביב. מכבי פתח תקווה גביע המדינה: 2023/2024 רוי קורין, באתר ההתאחדות לכדורגל בישראל רוי קורין, באתר Soccerway רוי קורין, באתר FootballDatabase.eu מיקי שורץ, רוי קורין: "אני רוצה להוביל בעונה הבאה את נתניה", באתר נתניה נט, 1 באוקטובר 2021 רענן ברנובסקי‏, קוז'וך דחף: רוי קורין הושאל ממכבי נתניה למכבי פתח תקוה, באתר וואלה, 30 בינואר 2024 איציק כלפי, ‏רוי קורין הושאל להפועל תל אביב לעונה אחת, באתר ONE‏, 2 ביולי 2024
נאסרה

נַאסְרָהּ (בגאורגית: ნასრა; מת בשנת 888) היה נסיך גאורגי משושלת בגרטיוני מטאו קלארג'תי, שרצח את בן דודו, דוד הראשון קורופלאטס, מלך ממלכת האיברים, בשנת 881 שהביא למלחמה בתוך השושלת עם קרוביו ונהרג בסופה. גווראם ממפלי, חלק את אחזקות אבותיו בטאו קלארג'תי (אנ') (חלק מכארתלי עילית) יחד עם שני אחיו: בגרט הראשון (אנ') ואדרנסה השני (אנ'). חלקו בטריטוריה היה החלק שממזרח לרכס ארסיאני (אנ') למעט אזור קולה (אנ') (כיום בטורקיה). בשנות חייו האחרונות, לפני שנת 876, חילק גווארם את נכסיו לידי אחיו והחלקים בארמניה לידי גיסו סמבאט הראשון מארמניה (אנ'), והפך לנזיר. בשנת 882 נפטר גווראם ואחזקותיו הנותרות על תריאלתי (אנ') הועברו לטובת ליפריט הראשון בר'וואשי (גאו'), נסיך בולט בן חסותו של דוד הראשון והביזנטים. נאסרה, שהיה בנו הבכור והיחיד שנותר בחיים, שאיבד למעשה את יתרת ירושתו, רצח את דוד הראשון. לאחר הרצח נמלט נאסרה לשטח הביזנטי ומשם הוחזר על ידי גיסו בגרט הראשון מאבחזיה (אנ'). בגראט גם הצליח לארגן סיוע צבאי ביזנטי ופלש לנכסי הבגרטים בשמו של נאסרה. מתוך דאגה לאזן את ההשפעה הביזנטית בקווקז, אשוט הראשון מארמניה (אנ') התערב ותמך בבנו של דוד הראשון, אדרנסה (אנ'). וכך סכסוך שושלתי בגרטי התפתח לסכסוך אזורי. נאסרה הצליח לכבוש את המבצרים אודזרחה, ג'וואריסציחה (גאו') ולומסיאנתה (ლომსიანთა), אך לבסוף הובס, נתפס והומת באספינדזה. רונלד גריגור סאני (אנ') (1994), The Making of the Georgian Nation, מהדורה שנייה, הוצאת אוניברסיטת אינדיאנה, מסת"ב 9780253209153, עמ' 30
פולידקטילוס מקרוכיר

פולידקטילוס מקרוכיר (שם מדעי: Polydactylus macrochir) הוא מין של דג ממשפחת הפולינמיים, החי באוקיינוסים לאורך האזור האינדו-פסיפי. זהו דג ימי היכול להגיע לאורך של 170 ס"מ ולהגיע עד למשקל 45 ק"ג בקירוב, אם כי לרוב קטן בהרבה באורך של 48 ס"מ בממוצע. הוא בעל ראש רחב ושטוח מעט קמור אצל הבוגר והוא בעל אונות מנוצות תחת הלסתות. הוא בעל שני סנפירי גב פרוקים בצבע כתום ובעל סנפירי חזה קצרים. הזנב מפוצל לשני אונות קצרות והוא נמוך יחסית. הוא בעל צידיים כסופים מוזהבים וכסופים בחלק התחתון. סנפירי הגב הם חומים חיוורים, סנפירי החזה והאגן צהובים והזנב שחור. דג זה נפוץ לאורך מזרח האוקיינוס ההודי ומערב האוקיינוס השקט בסביבות גינאה החדשה וצפון אוסטרליה, לרבות בנהר בריזבן. הוא מצוי הן במי הים והן במים מליחים ובין מנגרובים. מזונו מורכב מדגים וסרטנים שהוא לוכד. דגים אלה עוברים דיכוגמיה בשנים המוקדמות שלהם והנקבות משריצות את ביציהם קרוב לחופים ובאזורים בעלי מליחות נמוכה. מדיה וקבצים בנושא פולידקטילוס מקרוכיר בוויקישיתוף פולידקטילוס מקרוכיר, באתר ITIS (באנגלית) פולידקטילוס מקרוכיר, באתר NCBI (באנגלית) פולידקטילוס מקרוכיר, באתר FishBase (באנגלית) פולידקטילוס מקרוכיר, באתר GBIF (באנגלית) ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
נפת אספינדזה

נפת אספינדזה (בגאורגית: ასპინძის მუნიციპალიტეტი, אספִינדזִיס מוניציפליטי) היא נפה במרכז מחוז סאמצחה-ג'אוואחתי שבגאורגיה. בצפון-מערבה היא גובלת בנפת אחלציחה, מצפון מזרח נפת בורג'ומי ובדרום ודרום-מזרח נפת אחלכלכי, בדרום מערב היא גובלת בטורקיה. אוכלוסייתה 10,372 תושבים. בנפה זו זורם גם נהר הקורה. עד לשנת 1917 היא נקראה ראיון אספינדה (אספִינדזִיס ראיוני) ונכללה באוייזד אחלציחה, פלך טביליסי. משנת 1921 (גאורגיה הסובייטית) נכללה באוייזד של אחלציחה בשם נפת טוֹלוֹשי במעמד של ראיוני. משנת 1930 היא נפה נפרדת. משנת 1933 חזרה לגבולותיה המקוריים. משנת 2006 - אספִינדזִיס מוניציפליטי. הנפה כוללת עיר אחת גדולה - אספידזה ו-20 כפרים. ורדזיה - קומפלקס מערות מערות ואני - קומפלקס מערות ומנזר חרתוויסי אתר האינטרנט הרשמי של נפת אספינדזה מדיה וקבצים בנושא נפת אספינדזה בוויקישיתוף אתר הסטטיסטיקות של גאורגיה: אוכלוסיית גאורגיה לפי נפות מאתר www.geostat.ge
צמד ימי

צמד ימי (שם מדעי: Petromyzon marinus) הוא מין של צמד טפיל המצוי במימי חצי הכדור הצפוני. זהו דג יחידי בסוגו. הצמד בעל מבנה גוף של צלופח ללא סנפירים והוא בעל פה חסר לסתות עם מבנה עגול ובעל שיניים חזקות מעוגלות לאורך חלל הפה. שיניים אלה מותאמות לאחיזה בקורבן ומציצת דמו. לצמד 7 פתחים דמויי-זימים מאחורי עיניו הקטנות והוא בעל גוף חסר קשקשים בצבע צהוב עד חום זית והגב שחור כשהבטן בהירה יותר. הצמד יכול להגיע לאורך של עד 120 ס"מ ולמשקל של עד 2.3 ק"ג בקירוב. הצמד נמצא בצפון ומערב האוקיינוס האטלנטי לאורך חופי אירופה וצפון אמריקה: במערב הים התיכון, הים השחור וכן הוכנס כמין פולש לאגמים הגדולים. הצמד צולל עד לעומק 4,000 מטר ויכולים לסבול טמפרטורות של 1–20 מעלות צלזיוס. לצמד יכולת לסבול הבדלי מליחות במים והוא מצוי הן במי ים והן במים מתוקים ומים מליחים. הצמד ניזון כטפיל הרסני לדגים שונים אליהם הוא נצמד עם שיניו ומוצץ מדם הטרף, מה שלעיתים מוביל למותו. הוא פוגע גם בדגה המגודלת בידי אנשים, בין השאר לטרוטת האגמים ושאר סלמוניים שאותם הוא הורג. מדיה וקבצים בנושא צמד ימי בוויקישיתוף צמד ימי, באתר ITIS (באנגלית) צמד ימי, באתר NCBI (באנגלית) צמד ימי, באתר Animal Diversity Web (באנגלית) צמד ימי, בבסיס הנתונים ARKive (באנגלית) צמד ימי, באתר האנציקלופדיה של החיים (באנגלית) צמד ימי, באתר FishBase (באנגלית) צמד ימי, באתר GBIF (באנגלית) צמד ימי באתר הרשימה האדומה של IUCN
הטעויות המוצלחות שלי

הטעויות המוצלחות שלי היא תוכנית ראיונות ישראלית בהנחיית ענת גורן שבמסגרתה היא מראיינת אישיות מפורסמת על הכישלונות והטעויות שלה במהלך חייה. התוכנית כללה 12 פרקים והיא שודרה החל מ-5 ביולי עד 22 בספטמבר 2022 בכאן 11. בכל פרק, ענת גורן נפגשת לשיחה אחד עם אישיות מפורסמת, בה הם מדברים על הטעויות והכישלונות במהלך חייה. המרואיינים חושפים את הטעויות ששינו את חייהם ועיצבו אותם מחדש, כיצד התמודדו עם הכישלונות האישיים והמקצועיים ואיך הם קמו מחדש אחריהם. התוכנית מתקיימת בחלל המדמה את "מאחורי הקלעים", בו גורן מובילה את המרואיינים לשיחה שנעה בין תחנות שונות הנמצאות בחלל. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית רועי אבן מאתר "tvbee" ציין לטובה את ”ההנאה של גורן מהמרואיינים שלה, שעליהם היא מתבוננת בעיניים סקרניות ומרותקות, מדבקת”, אך גם כתב ש”צרתה העיקרית של 'הטעויות המוצלחות שלי' היא המבנה התזזיתי, שמתנהל כולו 'מאחורי הקלעים' של שום דבר”. נועם פתחי מעיתון "ישראל היום" שיבח את גורן כמראיינת וכתב: ”יש לה יכולת להתקרב ולגעת, ולהיות הבסטי של האורח מהשנייה הראשונה”, וציין את היתרון הקיים בפורמט התוכנית: ”בעיה של 'הטעויות' הופכת ליתרון: הכישלון לא באמת סוחף, מה שמאלץ את גורן לאלתר בהצלחה סביבו ולהפוך את התוכנית לאחד־על־אחד כייפי וציני”. ‏ הטעויות המוצלחות שלי, באתר כאן BOX הטעויות המוצלחות שלי, רשימת השמעה, באתר יוטיוב הטעויות המוצלחות שלי, במיזם "אישים" לתיעוד היצירה הישראלית "הטעויות המוצלחות שלי", במאגר הידע העברי לקולנוע ישראלי ועולמי "אידיבי" אחרי חצי שנה: נתוני הרייטינג של כאן 11 נחשפים, באתר אייס, 13 ביולי 2022 רייטינג, בערוץ הטלגרם של רן בוקר, 20 ביולי 2022 רייטינג, בערוץ הטלגרם של רן בוקר, 27 ביולי 2022 מתוך דו"חות של הוועדה הישראלית למדרוג רועי אבן, ‏נופלים וקמים, באתר ‏מאקו‏, 6 ביולי 2022 נועם פתחי, לענת גורן יש חוש הומור שאין למנחים אחרים, באתר ישראל היום, 6 ביולי 2022
ניק קארוויי

ניק קארוואי הוא דמות בדיונית מהרומן גטסבי הגדול של פרנסיס סקוט פיצג'רלד. ניק הוא בוגר אוניברסיטת ייל מהמערב התיכון, וותיק מלחמת העולם הראשונה. ניק עבר לווסט אג, שכונה בלונג איילנד, ניו יורק, כדי להתחיל קריירת בתור סוחר איגרות חוב. שם הוא עוזר לשכנו המיליונר המסתורי, ג'יי גטסבי, להתאחד מחדש עם המאהבת הנכזבת שלו, בת דודו של ניק, דייסי ביוקנן. הרומן בניהם הוא הקונפליקט המרכזי בסיפור. ניק הוא בן אדם קליל, זורם, ואופטימי. למרות שככל שהסיפור מתקדם, האופטימיות הזו דועכת כשהוא נהיה עד להתנהגות החסרת אחריות והבטלנית של העשירים שבחברתו. דמותו של ניק קארוויי היא נושא מרכזי לניתוח על ידי חוקרי ספרות כבר במשך כמעט מאה שנה, והולידה מספר פרשנויות ביקורתיות. על פי קונצנזוס מלומדים, ניק הוא התגלמות האידיאליזם הפסטורלי של פיצג'רלד. פיצג'רלד משייך למערב התיכון את המידות הטובות והפשטות הכפרית של המערב האמריקני. תרבות שנבדלת מהתרבות המנוונת והמושחתת של המזרח האמריקאי. מאז שנות ה-70, חוקרים התמקדן לעיתים קרובות במיניות של קארוויי. במהלך הספר מספר קטעים בעלי אופן מיני, הובילו חוקרים לתאר את ניק כקוויר והובילו למחקרים לגבי הקשר שלו עם גטסבי. יש הטוענים כי הרומן חוקר זהות מינית בעידן היסטורי המאופיין במעבר החברתי לעבר המודרניות. הדמות הופיעה במספר עיבודים לרומן, כולל מחזות, סדרות טלוויזיה, וסרטי קולנוע. התפקיד שוחק על ידי שחקנים רבים כולל מקדונלד קארי, לי באומן, רוד טיילור, סם ווטרסטון, פול ראד, בריאן דיק, טובי מגווייר וכו'. Kerr 1996, p. 406: "It was in the 1970s that readers first began to address seriously the themes of gender and sexuality in The Great Gatsby; a few critics have pointed out the novel's bizarre homoerotic leitmotif". Vogel 2015, pp. 31, 51: "Among the most significant contributions of The Great Gatsby to the present is its intersectional exploration of identity.... these themes are inextricably woven into questions of race, ethnicity, gender, and sexuality". Paulson 1978, p. 329: Commenting upon Nick's sexual confusion, A. B. Paulson remarked in 1978 that "the novel is about identity, about leaving home and venturing into a world of adults, about choosing a profession, about choosing a sexual role to play as well as a partner to love, it is a novel that surely appeals on several deep levels to the problems of adolescent readers".
אספינדזה (עיר)

אספּינדזָה (בגאורגית: ასპინძა) עיר בנפת אספינדזה שבמחוז סאמצחה-ג'אוואחתי, גאורגיה. העיר מהווה מרכז מנהלתי של נפת אספינדזה. שוכנת על גדת נהר הקורה ונמצאת על הדרך אחלציחה שבגאורגיה לגיומרי שבארמניה. במפה ממוקמת מערבית לאחלציחה במרחק 34 ק"מ. המקום עצמו נחשב למקום נופש. הוכרזה לעיר בשנת 1961. מספר התושבים הוא 2,793 איש (בשנת 2014). במקום נמצאים הרבה אתרים היסטוריים מהמאות ה-11 וה-12. במאה ה-16 נכבשה על ידי הטורקים, העיר ידועה בקרבות שהתנהלו בה בשנים 1625 ו-1770. בשנת 1829, בתום המלחמה העות'מאנית-רוסית נכללה באימפריה הרוסית. אתר האינטרנט הרשמי של אספינדזה מדיה וקבצים בנושא אספינדזה בוויקישיתוף ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
דבר לא קרה

"דבר לא קרה" הוא שיר שנכתב והולחן על ידי דני רובס. השיר מופיע באלבומו של רובס, "מסגרות", שיצא בשנת 1983. את העיבוד המוזיקלי לשיר עשה מתי כספי. השיר להצלחה רבה והושמע רבות ברדיו. רובס סיפר בראיון לרדיו על השיר: ניגנתי אז עם אריק סיני, והיינו נוסעים שעות בדרכים. אריק אוהב לספר סיפורים, והוא סיפר על מישהי שגרה מולו שמאוד מצאה חן בעיניו. סיני ניסה לחזר בעדינות אחר האישה שפגש ולא הצליח, ניסה וניסה, ודבר לא קרה. "יאללה, בוא נכתוב על זה שיר. זה מין סיפור כזה על נסיון חיזור עדין". השיר צעד במצעד הפזמונים של רשת ג' 13 שבועות ובשיאו הגיע למקום הראשון. באפריל 2024 אירחה חבורת זהו זה! את רובס בשיר זה. דבר לא קרה – מילים וביצועים | רובס, דני, 1957- מלחין מחבר מעבד מוזיקלי מבצע | מוזיקה | הספרייה הלאומית, באתר www.nli.org.il 14-15.2.1984 – פזמונט, באתר pizmonet.co.il זהו זה! ודני רובס | דבר לא קרה (שיר) LIVE, סרטון בערוץ "כאן 11 - תאגיד השידור הישראלי", באתר יוטיוב (אורך: 04:12) דני רובס - דבר לא קרה, סרטון בערוץ "כאן | מוזיקה", באתר יוטיוב (אורך: 04:23) זהו זה! ודני רובס | דבר לא קרה (שיר) LIVE, סרטון בערוץ "כאן 11 - תאגיד השידור הישראלי", באתר יוטיוב (אורך: 04:12)
פייל

האם התכוונתם ל... שיטת פייל – שיטה ליצירת תקשורת אישים: ארני פייל – עיתונאי אמריקאי ג'ון הווארד פייל – שדרן רדיו ופוליטיקאי אמריקאי האוורד פייל – סופר אמריקאי מיסי פייל – שחקנית אמריקאית עידית שכטר פייל – סופרת ישראלית פיל (פירושונים) file
ולנטינה וינוגרדובה

ולנטינה אלכסייבנה וינוגרדובה-קמניוק (ברוסית: Валенти́на Алексе́евна Виногра́довa-Каменёк;‏ 17 במאי 1943 – 17 ביולי 2004) הייתה שחקנית כדורעף יהודייה-סובייטית. אלופה אולימפית (מקסיקו סיטי 1968), זוכת מדליית כסף אולימפית בכדורעף (טוקיו 1964) ופעמים אלופת אירופה (1963 ו-1967) וינוגרדובה נולדה במוסקבה בשם ולנטינה קמניוק. בשנים 1959–1960 היא שיחקה כדורעף בקבוצת בורבטניק מוסקבה. בשנים 1961–1971 היא שיחקה בצסק"א מוסקבה ובשנים 1972–1977 היא שיחקה בקבוצת בורבטניק לנינגרד. באליפות אירופה שנערכה ברומניה בשנת 1963 היא זכתה במדליית זהב. באולימפיאדת טוקיו זכתה במדליית כסף בכדורעף. לצידה שיחקה נלי אברמובה אף היא שחקנית כדורעף יהודייה. באוניברסיאדה שנערכה בבודפשט בשנת 1965 היא זכתה במדליית זהב. באליפות אירופה שנערכה בטורקיה בשנת 1967 היא זכתה בפעם השנייה במדליית זהב. באולימפיאדת מקסיקו סיטי זכתה במדליית זהב בכדורעף. וינוגרדובה עבדה כמורה לחינוך גופני. ב-17 ביולי 2004 נפטרה בסנט פטרבורג ולנטינה וינוגרדובה, באתר olympedia.org Vinogradova, Valentina, באתר Jews in Sports (באנגלית)
נלי אברמובה

נלי מיכאילובנה אברמובה (ברוסית: Не́лли Миха́йловна Абра́мова;‏ נולדה ב-18 באוגוסט 1940) היא שחקנית כדורעף יהודייה-סובייטית בעבר. זוכת מדליית כסף אולימפית (טוקיו 1964) ואלופת אירופה (1967) בכדורעף. אברמובה נולדה וגדלה בצ'ליאבינסק. באולימפיאדת טוקיו זכתה במדליית כסף בכדורעף. לצידה שיחקה ולנטינה וינוגרדובה אף היא שחקנית כדורעף יהודייה. באוניברסיאדה שנערכה בבודפשט בשנת 1965 היא זכתה במדליית זהב. באליפות אירופה שנערכה בטורקיה בשנת 1967 היא זכתה במדליית זהב. נלי אברמובה, באתר הוועד האולימפי הבין-לאומי נלי אברמובה, באתר olympedia.org Abramova, Nelly, באתר Jews in Sports (באנגלית)
נטלי קושניר

נטליה "נטלי" גריגורייבנה קושניר (ברוסית: Наталья Григорьевна Кушнир; נולדה ב-6 במאי 1954) היא שחקנית כדורעף יהודייה-סובייטית בעבר. זוכת מדליית כסף אולימפית (מונטריאול 1976) ואלופת אירופה (1971) בכדורעף. קושניר נולדה וגדלה במוסקבה. שיחקה כדורעף בקבוצת לוקומוטיב מוסקבה. באליפות אירופה שנערכה באיטליה בשנת 1971 היא זכתה במדליית זהב. באולימפיאדת מונטריאול זכתה במדליית כסף בכדורעף. לצידה שיחקה לריסה ברגן אף היא שחקנית כדורעף יהודייה. נטלי קושניר, באתר olympedia.org Kushnir, Natalia, באתר Jews in Sports (באנגלית)
אודזרחה

אוֹדזרְחֶה (בגאורגית: ოძრხე או ოძრახე, אוֹדזרַחֶה) הייתה עיר-מבצר היסטורית במסחתי (כיום סאמצחה-ג'אוואחתי), שבדרום גאורגיהבאזור העיירה אַבָּסְתּוּמָאנִי (אנ') שבנפת אדיגני, על הגדה הימנית של נהר האוֹצְחִיסְצְקָאלִי (ოცხისწყლი). המבצר ישב על רכס סלעי גבוה שהשקיף על הדרך העוברת בין אודזרחה לנהר קוּרְצְחָנָה (גאו'). על פי המסורת הגאורגית העיר הוקמה על ידי גיבור מיתולוגי בשם אודזרחוס מבניו של כרתלוס ונקראה על שמו. חורבות הביצורים עיר המבצר עדיין נמצאות על תילן. למרות שברור, דור אחר דור, כי ההיסטוריה של שושלת בגרטיוני התחילה רק מהמאה השמינית, טען ההיסטוריון גאורגי, סיריל טואומנוף (אנ'), כי שורשיו של הענף הגאורגי הראשון של הבגרטים מגיעים עד למאה השנייה, כאשר הם נזכרים כשליטי נסיכות אודזרחה. הענף האוזדרחי של הבגרטיונים, ידוע ברשומות הגאורגיות מימי הביניים כ"ביבריטיאנים", ומגיע עד למאה החמישית, תקופת שלטונו של וחטנג גורגסלי. "ביבריטיאנים" אלה אינם יכולים להחשב כאבות הקדמונים של הבגרטים. אודזרחה נזכרת עוד בשנת 885, כאשר הנסיך מבית בגרטיוני מטאו-קלארג'תי, נאסרה, בא לתבוע את ירושתו בראש צבא שניתן לו על ידי גיסו בגרט הראשון, מלך אבחזיה (אנ'). הוא הצליח לכבוש את המבצרים אודזרחה, ג'וואריסציחה (גאו') ולומסיאנתה (ლომსიანთა), אבל לאחר מכן הובס על ידי הכוחות המאוחדים של קרובי משפחתו, אשוט הראשון מארמניה (אנ') ואדרנסה (אנ'). נאסרה נהרג באספינדזה בשנת 888. מדיה וקבצים בנושא אודזרחה בוויקישיתוף סיריל טואומנוף (אנ'), "חקר ההיסטוריה של קווקז הנוצרית", p. 316, cited in: Rapp (2003), p. 145 Rapp (2003), pp. 218, 249 ערך זה הוא קצרמר בנושא היסטוריה ובנושא יישובים בגאורגיה. אתם מוזמנים לתרום לוויקיפדיה ולהרחיב אותו.
פיונה מקפרלן

פיונה מקפרלן (באנגלית: Fiona McFarlane, נולדה ב-1978) היא סופרת אוסטרלית שזכתה לפרסום עם צאת הרומן "אורח הלילה" ואוסף הסיפורים הקצרים "המקומות הגבוהים". זכתה בפרסים ספרותיים רבים. מקפרלן נולדה וגדלה בסידני, אוסטרליה, בשנת 1978. אמה הייתה ספרנית ואביה פרופסור לביוכימיה. התעניינה בספרות מגיל צעיר. סיימה תואר ראשון בספרות אנגלית באוניברסיטת סידני, תואר שני באוניברסיטת טקסס באוסטין ותואר דוקטור באוניברסיטת קיימברידג'. ספרה הראשון, הרומן "אורח הלילה", ראה אור בשנת 2013 ועוסק באלמנה שחיה לבדה וסובלת מדמנציה. הוא זכה במספר פרסים ספרותיים, בהם פרס ספר הביכורים של הגרדיאן. אוסף הסיפורים הקצרים "המקומות הגבוהים" זכה בפרס על שם דילן תומאס. סיפוריה הופיעו בניו יורקר ובכתבי עת נוספים. אחד הסיפורים בספר, "Buttony", זכה בפרס או. הנרי. בשנת 2022 הוציאה לאור את הרומן "השמש שוקעת" שזכה אף הוא במספר פרסים ספרותיים, בהם פרס מטעם משרד התרבות האוסטרלי. באוגוסט 2024 עתיד לצאת ספרה "Highway Thirteen" ("כביש מהיר שלוש עשרה"), אוסף סיפורים קצרים הקשורים זה לזה אודות השפעת מעשיו של רוצח סדרתי על חייהם של תושבי האזור בו פעל. משנת 2019 מקפרלן מתגוררת באזור מפרץ סן פרנסיסקו ומלמדת ספרות באוניברסיטת קליפורניה בברקלי. The Night Guest ("אורח הלילה"), רומן, 2013 The High Places ("המקומות הגבוהים"), אוסף סיפורים קצרים, 2016 The Sun Walks Down ("השמש שוקעת"), רומן, 2022 Highway Thirteen ("כביש מהיר שלוש עשרה"), אוסף סיפורים קצרים, 2024 בנוסף לספריה, מקפרלן פרסמה סיפורים קצרים רבים באוספי סיפורים קצרים ובכתבי עת ספרותיים. פיונה מקפרלן, ברשת החברתית Goodreads Behind the pages: An interview with UC Berkeley professor, author Fiona McFarlane, The Daily Californian, ‏16 בנובמבר 2019 (באנגלית) 2017: Fiona McFarlane, 'The High Places' - Swansea University, אוניבסיטת סוונסי, ‏2017 (באנגלית) Heidi Maier, Fiona McFarlane: 'I wanted to explore dementia from the inside', הגארדיאן, ‏21 במאי 2014 (באנגלית) Guardian first book award 2014 shortlist covers neurosurgery, China, rural Ireland and more, הגארדיאן, ‏14 בנובמבר 2014 (באנגלית) Queensland Literary Awards 2023 shortlists, Books and Publishing, ‏2 באוגוסט 2023 (באנגלית) Prime Minister’s Literary Awards 2023 shortlists announced, Books and Publishing, ‏26 באוקטובר 2023 (באנגלית) ABOUT — Fiona McFarlane (באנגלית)